《悯刘家竹》
宋代·陈藻

陈生将五十，无地堪栽竹。
丈人门迳深，两面千竿绿。
营营不好事，终日眉峰蹙。
二气岂相宜，此君觉尘俗。
琅玕诉失所，愿作陶家菊。
赖有徐卿儿，往往知忘肉。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。